Fra 13. til 25. marts 1968 afholdt Sporvejshistorisk Selskab sin første større offentlige udstilling i [[Sparekassen for Kjøbenhavn og Omegn]] på [[Strøget (København)|Strøget]]. Den blev besøgt af ca. 8.000 gæster, gav 52 medlemmer og fik i det hele taget gjort foreningen kendt.<ref>Palsbo og Søegaard (1990), s. 9, 77.</ref> I de efterfølgende syv-otte år var der af og til andre udstillinger hos forskellige biblioteker, banker og [[Københavns Museum|Københavns Bymuseum]].<ref>Christensen og Søegaard i Palsbo og Søegaard (1990), s. 78-82.</ref> Bestræbelserne på at få etableret en museumssporvej gav også anledning til opmærksomhed. Dagbladet ''[[Politiken]]'' bragte for eksempel 6. maj 1969 en vittighedstegning af [[Bo Bojesen]] i den anledning. På tegningen står et modent publikum og hænger i sporvognsstropper i loftet, mens de med tårer i øjnene hører på en begejstret taler med sporvognskasket og konduktørtaske: "''Kære venner; hvad var skønnere end de ottekantede hjuls fanfareskrig i svingene, eller duften af den uldne overfrakke, som din medpassagers cigar brændte hul i, når den livsbekræftende myldretid stundede til?''"<ref name="Christensen 8">Christensen og Søegaard (2015), s. 8-9.</ref><ref name="Linie 8">''Linie 8'' af Nils Kr. Zeeberg. Sporvejshistorisk Selskab, 1976. S. 70-71. {{ISBN|87-87589-04-4}}</ref>
Historie Foreninger Organisationer